Klubi Futbollistik "Prishtina" do të shënojë së shpejti 100-vjetorin e themelimit, ku me këtë rast do të publikohet edhe monografia e parë e klubit.
Monografia e parë e FC Prishtina, do të përfshijë 800 faqe materiale me fotografi, rezultate, tabela e shumë të dhëna të tjera sportive rreth klubit më triumfues në Kosovë.
Përmes kësaj monografie, do të shfaqen emocione, herë-herë edhe momente rrëqethëse për shumë e shumë breza në shekullin e parë të themelimit të klubit të kryeqytetit, thuhet në njoftimin e lëshaur nga klubi bardhekaltër.